Fit-12 ta' Lulju 2016, l-Unjoni Ewropea u Monaco ffirmaw ftehim maħsub sabiex itejjeb il-konformità tal-investituri privati mar-regoli tat-taxxa. Il-ftehim ser jikkontribwixxi fl-isforzi biex titrażżan l-evażjoni tat-taxxa , billi jesiġi li l-istati membri tal-UE u Monaco jiskambjaw l-informazzjoni b'mod awtomatiku. Dan ser jagħmilha possibbli li l-amministrazzjonijiet tat-taxxa tagħhom ikollhom aċċess transkonfinali aħjar għall-informazzjoni dwar kontijiet finanzjarji tar-residenti ta' xulxin. Aġġornamenti Il-ftehim jaġġorna ftehim tal-2004 li żgura li Monaco kien japplika miżuri ekwivalenti għal dawk f'direttiva tal-UE dwar it-tassazzjoni ta' dħul minn tfaddil. L-għan huwa li jiġi estiż l-iskambju awtomatiku ta' informazzjoni dwar kontijiet finanzjarji biex il-kontribwenti ma jkunux jistgħu jaħbu kapital li jirrappreżenta dħul jew assi li ma tkunx tħallset taxxa fuqhom. It-test ġie ffirmat fi Brussell: f'isem l-UE, minn Peter Kažimír, ministru għall-finanzi tas-Slovakkja u l-president tal-Kunsill; f'isem Monaco, minn Serge Telle, ministru tal-istat. L-iffirmar sar fil-preżenza ta' Pierre Moscovici, kummissarju għall-affarijiet ekonomiċi u finanzjarji, it-tassazzjoni u d-dwana, li ffirma d-dokument ukoll. Fit-12 ta' Lulju 2016, il-Kunsill adotta deċiżjoni li L-UE u l-OECD Il-ftehim jiżgura li Monaco japplika l-miżuri msaħħa li huma ekwivalenti għall- miżuri fis-seħħ fl-UE . Madankollu, filwaqt li l-ftehim tal-2004 kien ibbażat fuq id-direttiva tal-UE dwar it-tassazzjoni fuq it-tfaddil, dik id-direttiva issa ġiet revokata. Id-direttiva 2003/48/KE ġiet revokata f'Novembru 2015 sabiex tiġi eliminata s-sovrapożizzjoni mad-direttiva 2014/107/UE, li tinkludi dispożizzjonijiet imsaħħa biex jipprevjenu l-evażjoni fiskali. Il-ftehim jikkonforma wkoll mal-iskambju awtomatiku ta' informazzjoni dwar kontijiet finanzjarji promoss permezz ta' tal-OECD tal-2014. L-UE ffirmat ftehimiet simili mal-Iżvizzera fis-27 ta' Mejju 2015, mal-Liechtenstein fit-28 ta' Ottubru 2015, ma' San Marino fit-8 ta' Diċembru 2015 u ma' Andorra fit-12 ta' Frar 2016. Hija approvat il-konklużjoni ta' ftehimiet mal-Iżvizzera u l-Liechtenstein fit-8 ta' Diċembru 2015 u ma' San Marino fis-16 ta' April 2016. Il-ftehim għandu l-għan li jillimita l-opportunitajiet li l-kontribwenti jevitaw li jiġu rrappurtati lill-awtoritajiet tat-taxxa meta jċaqilqu l-assi. L-informazzjoni li għandha tiġi skambjata tikkonċerna mhux biss id-dħul bħal imgħax u dividendi , iżda wkoll bilanċi tal-kontijiet u rikavati mill-bejgħ ta' assi finanzjarji. L-amministrazzjonijiet tat-taxxa fl-istati membri u f'San Marino ser ikunu jistgħu: b'mod korrett u inekwivoku lill-kontribwenti kkonċernati; jamministraw u jinfurzaw il-liġijiet tat-taxxa tagħhom f'sitwazzjonijiet transkonfinali; jivvalutaw il-probabbiltà li tkun qed titwettaq evażjoni tat-taxxa; jevitaw aktar investigazzjonijiet bla bżonn. L-UE u Monaco issa jridu jirratifikaw jew japprovaw fil-ħin il-ftehim biex jippermettu d-dħul fis-seħħ tiegħu. Il-partijiet ser jirsistu biex il-ftehim ikun jista' jidħol fis-seħħ fl- 1 ta' Jannar 2017 Ftehim UE-Monaco dwar l-iskambju awtomatiku ta' informazzjoni dwar kontijiet finanzjarji Revokata d-direttiva dwar it-tassazzjoni fuq it-tfaddil Standard globali tal-OECD dwar l-iskambju awtomatiku ta' informazzjoni dwar kontijiet finanzjarji Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa